Na temelju Odluke o financiranju Ministarstva rada, mirovinskog sustava, obitelji i socijalne politike (KLASA: 984-01/23-01/29, URBROJ: 524-07-02-01-01/3-24-32) od 28. ožujka i Ugovora o dodjeli bespovratnih sredstava Kodni broj: SF.3.4.11.01.0181. od 22. travnja 2024. godine, za provedbu projekta „Zaželi bolji život u Općini Šodolovci- faza II“. Prijavljenog na Poziv na dostavu projektnih prijedloga „Zaželi- prevencija institucionalizacije“ u okviru Europskog socijalnog fonda plus- Programa Učinkoviti ljudski potencijali 2021. -2027. i članka 46. Statuta Općine Šodolovci ( Službeni glasnik Općine Šodolovci br. 2/21) Općinski načelnik Općine Šodolovci raspisuje

**OGLAS**

**za prijem u radni odnos na određeno vrijeme za projekt**

**„Zaželi- bolji život u Općini Šodolovci- faza II“,**

**kodnog broja: SF.3.4.11.01.0181.**

Broj traženih radnika/ca: 20

Područje rada: područje općine Šodolovci

Vrsta zaposlenja: radni odnos na određeno vrijeme – 30 mjeseci

Radno vrijeme: puno radno vrijeme

Mjesto rada: Općina Šodolovci, naselja: Ada, Palača, Silaš, Šodolovci, Petrova Slatina, Koprivna, Paulin Dvor.

Predviđena plaća: u visini minimalne plaće, sukladno odredbama Uredbe o visini minimalne plaće koju donosi Vlada Republike Hrvatske sa svim pravima propisanim Zakonom o radu

Naknada za prijevoz: ne

Radno iskustvo: nije važno

Na Oglas se mogu ravnopravno prijaviti osobe oba spola sukladno čl. 13. Zakona o ravnopravnosti spolova („Narodne novine“ br. 82/08 i 69/17).

Riječi i pojmovi koji imaju rodno značenje korišteni u ovom oglasu odnose se jednako na ženski i muški rod, bez obzira na to jesu li korišteni u muškom ili ženskom rodu.

Osobni podaci kandidata obrađivat će se isključivo u svrhu provedbe oglasa sukladno Zakonu o provedbi Opće uredbe o zaštiti podataka („Narodne novine“ br. 42/18) i Uredbe (EU) 2016/679

Opis poslova:

* **organiziranje prehrane** (pomoć u pripremi obroka, nabavi hrane i dr.)
* **obavljanje kućanskih poslova** (pranje posuđa, pospremanje stambenog prostora, donošenje vode, ogrjeva i slično, organiziranje pranja i glačanja rublja, nabava lijekova i drugih potrepština i dr.)
* **održavanje osobne higijene** (pomoć u oblačenju i svlačenju, kupanju i obavljanju drugih higijenskih potreba i dr.)
* **zadovoljavanje drugih svakodnevnih potreba**.

**Svaka zaposlena osoba pružat će uslugu potpore i podrške za najmanje šest krajnjih korisnika.**

Kandidati moraju ispunjavati sljedeće uvjete:

* punoljetnost
* hrvatsko državljanstvo

Razina obrazovanja:

* završena osnovna škola
* srednja škola 3 godine
* srednja škola 4 godine

Uz vlastoručno potpisanu prijavu na oglas kandidati su dužni priložiti:

* presliku važeće osobne iskaznice,
* životopis
* presliku dokaza o stupnju obrazovanja (svjedodžba završene škole ili drugi dokaz o završenom obrazovanju),
* dokaz o radnom stažu (elektronički zapis ili potvrda izdana od Hrvatskog zavoda za mirovinsko osiguranje), izvornik, ne starije od 30 dana
* uvjerenje da se protiv kandidata ne vodi kazneni postupak – izvornik, ne starije od 6 mjeseca.
* Potvrdu o vođenju u evidenciji nezaposlenih Hrvatskog zavoda za zapošljavanje u trajanju od minimalno 30 dana ( datum izdavanja potvrde nakon datuma objave ovog oglasa)
* Vozačka dozvola ( ako je primjenjivo - nije uvjet da će radnik/ica raditi u mjestu svog prebivališta, nego će biti raspoređeni u naselje na području Općine ovisno o broju i potrebi korisnika, stoga će prednost pri zaposlenju biti posjedovanje vozačke dozvole).

Ako kandidati uz prijavu prilože dokumente u kojima osobni podaci nisu istovjetni, dužni su dostaviti i dokaz o njihovoj promjeni (presliku vjenčanog ili rodnog lista i sl.).

Obrazac prijave se može preuzeti na internet stranici Općine Šodolovci: <https://www.sodolovci.hr/> ili u prostorijama Općine Šodolovci na adresi Ive Andrića 5, Šodolovci.

***Nepravovremene i nepotpune prijave neće se uzimati u razmatranje.***

Urednom prijavom smatra se prijava koja sadrži sve tražene podatke i priloge navedene u oglasu. Osoba koja nije podnijela pravodobnu i urednu prijavu ili ne ispunjava formalne uvjete iz oglasa, ne smatra se kandidatom prijavljenim na oglas.

Za kandidate prijavljene na oglas koji ispunjavaju formalne uvjete oglasa provest će se prethodna provjera znanja i sposobnosti putem usmenog testiranja (intervjua) na kojem će se uzeti u obzir znanje, vještine i motivacija za rad sa starijim osobama/osobama s invaliditetom.

Ako kandidat ne pristupi intervjuu, smatrat će se da je povukao prijavu na oglas.

Nakon provedenog intervjua Povjerenstvo za provedbu postupka za prijem u radni odnos utvrđuje rang listu kandidata prema ukupnom broju ostvarenih bodova. O mjestu i vremenu održavanja intervjua, kandidati će biti pravovremeno obaviješteni.

Prijave na oglas podnose se osobno u uredu Općine Šodolovci zaključno sa: **21 . lipnjem 2024. godine do 15:00 sati.**

Za sve informacije o oglasu i prijmu u radni odnos obratiti se u ured Općine Šodolovci osobno, na telefon: 031/296-082 ili e-mail: [opcina-sodolovci@os.t-com.hr](mailto:opcina-sodolovci@os.t-com.hr)

**Način prijave na natječaj:**

Prijave s dokazima o ispunjenju traženih uvjeta potrebno je dostaviti u zatvorenoj omotnici osobno, u roku od 8 dana od dana objave oglasa, na adresu:

**Općina Šodolovci**

**Ive Andrića 5, Šodolovci**

**31215 Ernestinovo**

Ovaj će se poziv objaviti na internetskoj stranici Hrvatskog zavoda za zapošljavanje i na internetskoj stranici Općine Šodolovci ( <https://www.sodolovci.hr/> ).

O ishodu izbora kandidata koji se primaju u radni odnos, kandidati će biti obaviješteni putem mrežne stranice Općine Šodolovci: <https://www.sodolovci.hr/> u primjerenom roku. Protiv odluke o izboru kandidata ne postoji pravo žalbe.

Općina Šodolovci zadržava pravo poništenja oglasa bez bilo kakvih obveza prema prijavljenim kandidatima.

KLASA:112-07/24-01/1

URBROJ:2158-36-02-24-1

U Šodolovcima, 11. lipnja 2024.

**Općinski načelnik:**

Dragan Zorić